AlexejDobrolubov/national_council_slovak_2010 huggingface dataset:
33. schôdza NR SR - 6.deň - B. popoludní
Dátum: 2025-04-02
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

113. Ďakujem veľmi pekne za reakcie. Ja by som len chcel povedať, ak som to nepovedal pri tom mojom prejave, že my ako klub Progresívneho Slovenska budeme hlasovať za a verím, že sa pridajú aj ostatné a verím, že aj ostatné ministerstvá budú navrhovať preventívne opatrenia. Ďakujem.
33. schôdza NR SR - 6.deň - B. popoludní
Dátum: 2025-04-02
Poslanec: Štefunko, Ivan (PS)
Druh vystúpenia: Vystúpenie v rozprave

107-2 To znamená, že my ako opozícia sme sa mohli vo výbore, ktoré sa má tým zaoberať, sme sa mohli vyjadriť sedem minút a ešte, a ešte vlastne nám do toho skákal hlavný veterinár. Takže, takže ja by som chcel vidieť v tomto parlamente počas tejto schôdze ďalšie skrátené legislatívne konanie pri zdravotníctve, pri hospodárstve, pri vnútre, lebo napríklad, keďže neprišiel ten minister pôdohospodárstva na ten výbor, tak som zobral bicykel a išiel som sa pozrieť normálne do Rajky, že teda, že či sú tam nejaké bariéry. A poprechádzal som sa normálne cez Rajku, išiel som hore-dole, a proste boli tam policajti z Finančnej správy a v zásade nechávali prechádzať len autá, ktoré nemali zvieratá na korbe alebo jak sa to hovorí. Ale vôbec neriešili to, že či náhodou tie autá predtým neprevážali zvieratá. Lebo my vieme už teraz, že pravdepodobne sa na Záhorie ten SLAK presunul veterinárom. To znamená, že nekontrolovali, že či náhodou veterinár nechodí hore-dole cez hranice, že možno náš veterinár je lacnejší v Maďarsku alebo, naopak, maďarský na Slovensku a tak ďalej. To znamená, že na to treba myslieť dopredu a myslím si, že sme mohli použiť všetky skúsenosti, ktoré majú ostatné krajiny, respektíve skúsenosti, ktoré sme vlastne získali počas covidu, lebo dá sa to v niečom porovnávať. Ale načo by niekto navrhoval nejaké skúsenosti, keď vie, že o štyri alebo päť rokov tu príde ďalší blázon a navrhne odškodnenie za to, že niekto porušoval pravidlá, ktoré schválila vtedy vláda. Tak načo bude niekto iniciatívny, načo nejaký štátny úradník niečo navrhne, niečo konštruktívne, keď ho potom za to budú ortopédi proste perzekvovať. Takže ja by som strašne bol rád, aby sme sa naozaj, lebo ja vás nekritizujem, ja hovorím preventívne, tak ako hovorí Lojzo Hlina, poďme sa rozprávať. Dajme výzvu normálne skrz celý parlament, normálne ja ju podpíšem prvú a budem ju rád draftovať, neviem, kto to tu má na svedomí v rámci koalície, a dajme celému Slovensku výzvu, že toto všetky politické strany akceptujú, nikto vás nebude perzekvovať za to, že niečo navrhnete, nikto si na tom nebude vytĺkať politický kapitál, samozrejme, vtedy, keď ministri budú chodiť na výbory, lebo my ho kontrolujeme a nie redaktor televízie Markíza alebo niekto iný. Takže navrhujem toto, neviem, ako sa to robí formálne, asi pán predseda alebo zastupujúci predseda, alebo už nie, už pán podpredseda parlamentu mi to vysvetlí. A dúfam, že sa počas tejto schôdze zhodneme, opozícia aj koalícia, na tom, ako tlmiť vášne, ale zároveň ako urobiť opatrenia, ktoré bude každý rešpektovať, aby sa nám táto nákaza nešírila. Lebo naozaj, ešte raz hovorím, nie je to len ľudská tragédia pre tých poľnohospodárov, nie je to len ekonomická tragédia pre naše hospodárstvo, je to aj veľká morálna tragédia pre tie zvieratá, resp. je to tragédia do budúcnosti, ak to vlastne nezvládneme, lebo celý jeden sektor nám tu môže naozaj zaľahnúť pod zem. Ďakujem veľmi pekne. (Potlesk.)
33. schôdza NR SR - 5.deň - A. dopoludnia
Dátum: 2025-04-01
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

32. Ďakujem veľmi pekne. Kolegyňa Jurík, som rád, že si pripomenula termín energetická chudoba. Je to taká vec, že proste v našej krajine sa boríme dokonca aj s definíciou toho, čo je energetická chudoba. Naozaj niekoľko rokov o tom rozprávame a v zásade ešte nie sme schopní navrhnúť, že čo to je, takže ja vlastne ako keby trošičku aj očakávam možno od tohoto zákona, od týchto dát, že by ste si mohli ako kebyže dať ešte aj za úlohu možno na základe týchto dát tú energetickú chudobu definične rozlúštiť. No a, poslanec Šimko, no tak, ja strašne oceňujem entuziazmus a optimizmus, ktorý máte, a to ja, ja som ten originál od optimizmu, všetko ostatné sú len kópie, ale naozaj to, že nebude potrebná energopomoc na základe akože výnimočného kontraktu SPP plus, nie som si úplne istý akože, alebo možno máte lepšie informácie ako ja a veľmi sa teším na ten výbor, keď sa o ňom, o nej porozprávame. Tak ďakujem veľmi pekne.
23. schôdza NR SR - 4.deň - A. dopoludnia
Dátum: 2024-11-29
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

151. Ďakujem veľmi pekne, kolegyne, kolegovia, za reakcie. Áno, pán Viskupič, nespomínal som vlastne ani tie postčné dotácie, lebo sme sa o tom ako kebyže, dosť dlho debatovali aj na výboroch, aj pri konsolidácii, je to proste trestuhodné, akým spôsobom sa to udialo. A myslím si, že venovať tomu akýkoľvek ďalší čas pri tejto rozprave by bolo, by bolo zbytočné. Myslím si, že toto bude súdiť história a aj deficit štátneho rozpočtu. Pán poslanec Krátky, no priznám sa, že ja ako nováčik na tom, na tom (povedané so smiechom) výbore som bol teda tiež prekvapený, dostal som full frontal aj od, aj od tých teda členov a v zásade prvýkrát som teda zažil aj pána Kuffu a naozaj, že nedostali sme odpovede, ale dostali sme kázeň, áno. Áno, bolo to, bolo to zaujímavé. No a pani Kolíková, pán Dostál, áno, v zásade, ja som hovoril o tom, že 200 mil. bude chýbať poľnohospodárom a my sme takto len dnes počuli, že pán poslanec Hargaš narátal len 40 mil. vo svojom prejave, čo sú predražené alebo drahšie veci na IT zákazkách a plno iných ďalších poslancov z nášho poslaneckého klubu aj z vašich poslaneckých klubov spomínalo mnohé zbytočné míňanie, ktoré v skutočnosti neposúvajú tú, tú krajinu ďalej. Preto ja sa stále ako kebyže sústredím na tú stratégiu, lebo, lebo ja si myslím, že keď má, viete, keď idete autom, tak musíte vedieť, kam tým autom idete, že kde je ten, kde je ten cieľ. A ja mám pocit, že proste my tu nemáme ako kebyže stanovený cieľ, my proste sa tým autom točíme na parkovisku pred Tescom, hej? Že proste raz tam, raz onam, neviem, a že skúšame si to a vyzerá to dobre, robíme dojem na tom parkovisku, ale proste nejdeme nikam. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

92. Ďakujem veľmi pekne. Rasťo, ty si povedal, že či je nejaký víťaz tohto rozpočtu, no ja si myslím, že je jasný víťaz tohto rozpočtu a ten je, ten predsedá tejto Národnej rade momentálne. Je to Andrej Danko, bude sa tým chváliť? Však jeho, jeho výmysel, ministerstvo športu a turizmu, nový startup v našej verejnej správe proste získal toľko peňazí na správu, na svoju vlastnú správu, možno ani nie pre svojich klientov, že až. To znamená, že v skutočnosti my v období, kedy šetríme a proste krátime školy a zamestnanci školstva nemajú doslova čo do úst, tak vlastne my sme vytvorili nový startup, ktorého budúcnosť nie je jasná. Kúpili sme mu nové, nové priestory, nové zariadenie, no ale v skutočnosti tí klienti ešte nie sú alebo ešte nepoužívajú produkty tohoto startupu. Takže jasný víťaz je Andrej Danko a takto mu k tomu gratulujem a nech si strávi pekný víkend a vlastne v skutočnosti to môžete použiť aj do vášho propagačného videa pred voľbami, že ste vybojovali pre športovcov. (Povedané s pobavením.)
22. schôdza NR SR - 11.deň - B. popoludni
Dátum: 2024-11-07
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

115. Ďakujem veľmi pekne. Myslím si, že poslanec Pročko hovoril úplne k veci a úplnú pravdu. Veľmi ma mrzí, kolegovia z KDH, že ste naleteli poslancom vládnej koalície, ale to už, ako ste povedali, je vaše rozhodnutie, vaše svedomie. Ale ja si veľmi dobre pamätám, ako v minulosti opoziční kolegovia, teraz v koalícii, hovorili o tom, že prílepky sa nemajú schvaľovať, že to je proti rokovaciemu poriadku. Pán Susko, keď bol ešte poslanec, tak by tu vyskakoval 2 a pol metra, keby sa takýto prílepok išiel dať do takéhoto zákona, pán Ferenčák. Čiže vy si tu idete v pohode schvaľovať prílepky. Vy si tu v pohode idete robiť to, aby ste umožnili biznismenom, developerom a aby si mohli krížom-krážom schvaľovať, čo chcú, stavať si, čo chcú. A idete presne podľa scenára ako pri Trestnom poriadku. Vedeli ste veľmi dobre, že idete proti európskej legislatíve, ale vsadili ste na to, že keď to už raz prejde a všetky obvinenia, obžalovania sa zrušia, premlčia, však dobre, potom, keď príde Európska komisia, napadne, tak to budete opravovať, ako to opravujete. A tu hrozí presne to isté, čo hovoril pán Pročko, že teraz s vedomím idete vyjsť v ústrety biznismenom, developerom, idete proste im po ruke. Otázka, či je to zadarmo a potom, keď viete a sami ste si vedomí, že ide to proti európskej legislatíve a oni to budú napádať, tak potom tu budete akože opravovať, ale vrece už bude dávno roztrhané. Toto je absolútna hanba, neprofesionálne, obzvlášť od primátora, ktorý by mal ísť vzorom podľa zákona, podľa rokovacieho poriadku a nie takýmito pofidérnymi prílepkami tu znásilňovať rokovací poriadok. Je to hanba.
22. schôdza NR SR - 11.deň - B. popoludni
Dátum: 2024-11-07
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

100. Ďakujem pekne. Ja by som chcel upozorniť a upriamiť pozornosť na to, čo hovoril pán poslanec Jakab. Hlavne ide o to, čo sľubovali predstavitelia strán SMER, HLAS, Robert Fico, Peter Pellegrini, ako sa vyjadrovali pred voľbami, líškali sa ľuďom a snažili sa ich presvedčiť o tom, že, samozrejme, keď my prídeme do vlády, keď my tu konečne budeme vládnuť, tak budeme pomáhať ľuďom, ktorí nemajú čo jesť, ktorí nemajú na lieky, ktorí nemajú ako prežiť. Určite nebudeme nikomu brať daňový bonus, sociálny štandard, ktorý tuná bol zavedený. Aká je realita po voľbách? Pellegrini odprataný na prezidentskom úrade tichučko šúcha nožičkami, Fico chodí do Číny, chodí do ruskej televízie šíriť propagandu a namiesto toho, aby tým ľuďom na Slovensku pomohli, aby pomohli rodičom s deťmi, tak daňový bonus, ktorý mali aj stredoškoláci aj vysokoškoláci, dopadol tak, že stredoškolákom vzali zo 140 euro mesačne, vzali im 90 eur a vysokoškolákom vzali úplne všetko. Toto je vláda sociálnej demokracie v praxi a dnes, keď tu naše hnutie SLOVENSKO predkladá zákon, aby daňový bonus dostali aj rodičia, ktorí sú na materskej, ktorí sú na rodičovskom, ktorí majú zdravotne znevýhodnené deti, tak na toto ani nikto neodpovie, ani, ani sa nikto nepríde opýtať, o čom je tento zákon. Nemohli by sme pomôcť týmto rodinám, týmto matkám, týmto deťom? Či iba pred voľbami to budeme rozprávať, vážení vládni poslanci, iba pred voľbami, keď si zháňate voli... (Prerušenie vystúpenia časomerom.)
22. schôdza NR SR - 11.deň - B. popoludni
Dátum: 2024-11-07
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

88. Ďakujem veľmi pekne, pán poslanec Matovič. Myslím si, že takto priamo a jasne hovoriť poslancom vládnej koalície, bez urážky, vie len veľmi málo opozičných poslancov. A toto je jeden, jedna z ďalších vecí, kedy si veľmi dobre všetci pamätáme, ako Robert Fico v posledných videách pred voľbami, v posledných vyhláseniach, kde chodil do rozpravu, do televízie, všade opakoval, nikdy nezrušíme štandard sociálny, ktorý ľudia na Slovensku majú. Nikdy im nevezmeme to, čo dosiahli, to, čo je zavedené. A jedna z týchto vecí je, áno, aj 200 euro na dieťa. No a teraz zrazu prišli voľby, prvý rok sa, samozrejme, trebalo pomoc kamarátom, trebalo pomôcť kolegom, ktorí obvinení, obžalovaní, rýchlo, rýchlo zmeniť trestné sadzby, Trestný zákon, Trestný poriadok, aby náhodou papaláši, kamaráti nešlo do basy, tak rýchlo sa postarať o našich kamarátov, to je prvá vec. Ešte, samozrejme, zaťať sekeru, aby sa ešte navýšil deficit a potom mohli ukazovať, že to nie oni, to nie oni, to tí pred nami. Každý ekonóm, ktorý to sleduje, vie, že je to klamstvo. Ale čo je najväčší cynizmus tejto vlády a predsedu vlády je to, že oni chodia dôchodcom na každý míting rozdávať karafiáty. Sľubujú im, ako oni majú tých dôchodcov radi a výsledok je taký, že po roku ich vlády budúci rok sa zdvihne dôchodok v priemere o 14 eur dôchodcovi. A Ficovi koľko sa zdvihne? Plus 5-tisíc eur mesačne. Toto je sociálna demokracia v praxi, že vám nie je hanba!
22. schôdza NR SR - 10.deň - B. popoludni
Dátum: 2024-11-06
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

22. Ďakujem pekne. Každý z nás, čo sme tu, ale aj mimo parlamentu, si žije nejaký svoj život a sme tu určitý čas na tomto svete a môžme za tento čas urobiť nejaké dobré veci, možno urobíme niektorí aj chyby, ale podstatné je, aký máme úmysel. Ja si myslím, že všetci si uvedomujú, v akom stave je naše zdravotníctvo, všetci si uvedomujú, že to zdravotníctvo dlhodobo je vykostené, vidíme, ako finančné skupiny zasiahli do tohto systému, kto im to umožnil, hovoril o tom Igor Matovič. A vidíme, ako sa finančným skupinám darí, ako budujú nové nemocnice, aké majú poisťovne, berú si tých zdravých, bohatých pacientov a to, čo je choré, to, čo nemá peniaze, to ide do Všeobecnej zdravotnej poisťovne, to chodí do tých štátnych polorozpadnutých nemocníc a všetci sa tak akože tvárime, že však nejako to asi ustojíme. Ale dnes stojíme pred vážnou vecou, či pán minister, nový minister, ktorý prišiel na túto funkciu, si bude stáť za slovami svojho predsedu, ktorý, minulý týždeň som ho počúval, hovoril na tlačovej besede, že v prvom rade preňho sú záujmy Slovenska, potom sú záujmy strany a tak sú záujmy jeho osobné. Ja pevne verím, že minister zdravotníctva chce v prvom rade bojovať za Slovensko, za slovenského pacienta, za slovenských zdravotníkov a keď je ministrom, je takým istým ministrom, ako je Kaliňák. Hovoril to Igor Matovič, ak Kaliňák vie získať 700 mil. eur naviac, tak ja sa pýtam, prečo vy neviete, pán minister, vybojovať 150 mil. naviac. Prečo neviete zdravotníkom vybojovať tie peniaze? Povedzte nám.
22. schôdza NR SR - 10.deň - B. popoludni
Dátum: 2024-11-06
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

12. Ďakujem veľmi pekne. Pán poslanec Krajčí podľa mňa veľmi trefne naznačil a pomenoval problémy v zdravotníctve. Pomenoval to, ako to tu bolo, v akej sme situácii a čo treba vlastne robiť, aby sa tento vážny problém vyriešil. Pred dvoma rokmi približne v tomto pléne sme hlasovali za to, že zdravotníci si zaslúžia lepšie podmienky. Zaslúžia si svoje odmeny. Tak ako sme hlasovali o tom my, hlasovali za to aj poslanci SMER-u, teraz niektorí sú poslancami HLAS-u, a všetci sme sa jednoducho zhodli na tom, že tým zdravotníkom treba dať adekvátne ohodnotenie. Treba im zlepšovať podmienky. Pred voľbami nikto zo stany SMER ani zo strany HLAS nehovoril, že po voľbách sa to zmení a vy tým zdravotníkom budete brať peniaze. To ste nehovorili na žiadnom videu, na žiadnom bilborde, nikde ste to nehovorili. Zrazu prešli voľby, vy ste vo vláde a po roku idete zdravotníkom brať ich peniaze, ktoré boli dohodnuté, sľúbené a tu ste za nich hlasovali. Ste prvá vláda, ktorá ide zdravotníkom brať. A beriete to tým ľuďom, ktorí zachraňovali život premiérovi Robertovi Ficovi. Týmto ľuďom idete brať peniaze. Týmto ľuďom podkopávate nohy. Podľa mňa to je úplne cynické a zvrátené. A teraz aj týmto pozmeňujúcim návrhom, ktorý podal poslanec Krajčí, podľa mňa to je taká pomocná ruka novému ministrovi, aby prišiel a ukázal, že jeho slovo má nejakú váhu, že jednoducho tým zdravotníkom to nejdú zobrať. Ak to nezoberiete, pán minister, túto pomocnú ruku od Mareka Krajčího, tak potom budete len obyčajnou podržtaškou Roberta Fica, bohužiaľ. Vezmite to a bojujte za zdravotníkov.
22. schôdza NR SR - 10.deň - A. dopoludnia
Dátum: 2024-11-06
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

36. Ďakujem pekne. Tak toto je presne práca čistokrvných smerákov, ktorí potrebujú našpiniť, potrebujú očierniť niekoho, potrebujú prekryť svoje kauzy. Toto je presne práca Tibora Gašpara. Na jednej strane hovorí, že tu Kiska je daňový podvodník, potom hovorí, neviem, že Matovič je daňový podvodník, potom hovorí, že Pročko si vymýšľa. Potom hovorí, že všetci fabulujú, len on hovorí tie fakty, len on hovorí tie správne dáta. Lenže história sa pamätá, pán bývalý policajný prezident. A ja si veľmi dobre pamätám, keďže sa idete vyjadrovať k nášmu predsedovi, ako ste s Ficom si vymysleli kauzu, že Igor Matovič je daňový podvodník, ako má zničené účtovníctvo, ako ho dal skartovať, aby sa nezistilo, aký je daňový podvodník. Ja si to veľmi dobre pamätám. Trinásta komnata Igora Matoviča naživo v TA3. A ako to dopadlo? Dopadlo to tak, že žiadne skartované účtovníctvo Matovič nemal. Dopadlo to tak, že Matovič to účtovníctvo mal odložené. Celé ho odovzdal vyšetrovateľovi, ktorý vzniesol naňho obvinenie nepravdivé, vymyslené a potom bol na druhý deň povýšený. A keď sa prehľadalo celé účtovníctvo, na nič sa neprišlo. A blúznite tu o nejakej Fabii a 600 kilometroch za jeden deň, pán Gašpar. Ja som bol v lete na Makarskej, za jeden deň som dal 720 kilometrov, pán Gašpar. Som daňový podvodník? Haló, zobuďme sa, zobuďme sa. Vy žijete v tom, že sa jazdí len po Slovensku? Choďte sa niekedy previesť po nemeckých diaľniciach, koľko za deň najazdíte kilometrov. Skúste si niekedy podnikať, pán Gašpar. Skúste platiť najväčšie dane tomuto štátu, keď ste živnostník a nie sa len viesť popri Ficovi, mať funkcie a tváriť sa, aký ste frajer. Skúste niečo pre ten štát priniesť a potom rozprávajte, kto je daňový podvo... (Prerušenie vystúpenia časomerom. Potlesk.)
22. schôdza NR SR - 9.deň - B. popoludni
Dátum: 2024-11-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

175. Ďakujem pekne. Pán poslanec Krajčí, veľmi dobrá reč a myslím, že aj také ústretové gesto voči novému ministrovi, a myslím si, že si mu jasne ukázal tie cesty, čo treba robiť, ako to treba robiť. Len ja mám obavu, že pán nový minister ide zatiaľ v šľapajach bývalej ministerky Dolinkovej, ktorá tam bola podľa mňa dosadená ako taká bábka a mala to nejakým spôsobom tam udržať, aby, aby to vydržalo navonok dobre. Pamätáme si všetky tie fotky facebookové, instagramové a ten imidž, ktorý jej robili spriaznené médiá. Ale podľa mňa toto už nie je cesta, aby pán minister nový išiel v týchto šľapajach pani ministerky Dolinkovej. Tam je podstatné, aby sa pán minister postavil a zabojoval za tých zdravotníkov, aby ich nerozdeľoval, ale, naopak, aby za nich bojoval, aby prišiel za ministrom financií Kamenickým a povedal mu a ukázal mu, kde sú tie peniaze, lebo tie peniaze tam sú, pán minister. To, že vy urobíte tlačovku s prezidentom Pellegrinim a poviete, že toto je maximum, čo sa dá vyjednať, toto je ten kompromis, to netreba rokovať s Pellegrinim, to treba rokovať s tými lekármi s tými zdravotníkmi. S nimi treba dohodnúť ten kompromis, s nimi treba sadnúť a povedať, ako idem za vás bojovať, lebo zdravotníci, zdravotníctvo na Slovensku je v katastrofálnom stave. To vy sám dobre viete. Lekári sa nám rozutekajú. Zdravotníci sa nám rozutekajú do zahraničia. V Čechách už len čakajú kedy, kedy tam prídu. A vy musíte jednoducho prísť a ukázať, kde tie peniaze sú, tomu Kamenickému. Nie štyri milióny naviac dávať Pellegrinimu na úrad, nie 250 mil. eur dávať na nové ministerstvo Dankovi, nie rozdávať krížom-krážom nezmyselne milióny eur, ale proste bojovať za tých lekárov, za tých zdravotníkov. Ukázať, tam peniaze sú. Takže toto je veľká výzva, či pán minister zabojuje.
22. schôdza NR SR - 9.deň - B. popoludni
Dátum: 2024-11-05
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

98. Ďakujem veľmi pekne, pán poslanec Vašečka, že si prišiel s tým návrhom zákona. Ja si tiež osobne myslím, že už príliš žijeme konzumným životom. Proste potrebujeme mať vždy všetko po ruke za každú cenu. Potrebujeme, aby boli obchody otvorené, všetko jednoducho, aby, aby bolo otvorené, už úplne sa vytesňuje ten deň, kedy by mal, kedy by tá rodina mohla byť spolu, kedy by mohli sme dať voľno možno aj tým predavačkám, ktoré musia pracovať cez tú nedeľu, a že by sme trošku aj išli na tú úroveň krajín, ktoré boli spomínané, či už je to Rakúsko, Nemecko, Švajčiarsko, veľakrát hovoríme, aké sú to vyspelé krajiny, veľakrát sa im chceme priblížiť. Človek len prejde za hranicu, napríklad do Rakúska a vidí úplne inú úroveň verejného priestoru. Človek vojde z Rakúska naspäť na Slovensko a má pocit, ako keby sa vrátil o 20 rokov späť. To je jeden rozmer. Ďalší rozmer, vládni politici, najmä tí, ktorí sa snažia pred voľbami hovoriť, že oni sú za rodinu, oni chcú, aby rodina bola spolu, oni sú národní, tradiční, konzervatívni, neviem čo všetko nasľubujú pred voľbami, ale keď tu môžu pomôcť tým rodinám, alebo môžu trošku zvýšiť úroveň tej krajiny a povýšiť ju možno na tie krajiny, ktoré ako som už spomínal, majú tú nedeľu voľnejšiu, alebo aspoň minimálne v tých obchodoch, ktoré nemusia byť otvorené, tak môžu viacej tráviť ten čas s tou rodinou, tak vtedy už zrazu sú slepí, už to nevidia, už je im to jedno, už sa pozerá len na biznis a na čísla. Ale niekedy by sme sa mali pozrieť aj na to, prečo je dobré mať jeden deň voľno, prečo je dobré, aby sme nežili tým konzumným životom v kuse dokolečka, donekonečna sa naháňali. Takže ja určite túto iniciatívu podporím a verím, že sa zobudí svedomie aj v niektorých vládnych politikoch.
22. schôdza NR SR - 2.deň - B. popoludni
Dátum: 2024-10-23
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

86. Ďakujem pekne. Ja chcem podporiť kolegu poslanca Pročka. Tiež si myslím, že dáva väčší zmysel, aby cestovný ruch a šport boli pridelené pod hospodársky výbor. Pozrel som si krátku analýzu. Cestovný ruch podľa údajov, analýz rôznych tvorí na Slovensku v súčasnosti približne 1,4 % HDP. V susednej Českej republike tvorí cestovný ruch 4 % HDP, v Poľsku je to dokonca 5,2 % a v Maďarsku 6,3. Ak máme postupovať a máme teda vyjsť v ústrety hlavnému iniciátorovi vzniku ministerstva cestovného ruchu a športu pánovi Dankovi, ktorý hovorí o tom, že by to mala byť silná zložka a malo by sa k tomu pozrieť fakt seriózne z pohľadu hospodárstva, aby to bola pevná súčasť nášho hospodárstva a Slovensko má potenciál, čo sa týka prírody, čo sa týka možno aj zimných športov a ďalších odvetví na to, aby keď by sme to poctivo budovali, keby sme do toho poctivo dávali peniaze, keby sme sa na to pozerali systematicky, tak určite má význam, aby cestovný ruch a šport boli významnou súčasťou tvorby HDP, tak ako je to v iných okolitých krajinách. A tiež si osobne myslím aj to, čo povedala pani poslankyňa Turčanová, že školstvo na Slovensku má toľko problémov, že možno na tri-štyri volebné obdobia, keby sa poctivo k tomu pristupovalo na tom výbore, tak sa nevyriešia všetky problémy, ktoré sú tam. Myslím teraz reforma, ktorá prebieha, vysoké školstvo, vieme o kopec problémoch, ktoré máme v tomto rezorte. Takže osobne si tiež myslím, že pán Pročko, to, čo povedal, má logiku, má to zmysel a tiež sa prikláňam k tomu, aby to bolo pripojené k hospodárskemu výboru. Ďakujem pekne.